钦定古今图书集成/明伦汇编/氏族典/第428卷 > 赵孝祖
## 钦定古今图书集成/明伦汇编/氏族典/第428卷 > 赵孝祖

按《万姓统谱》：“孝祖永徽中，朗州总管讨白水蛮，平之。
因奏勃弄以西，与叶榆、洱河相接，无大酋长，好结仇
怨。明年，移文大破西南夷，抚而安之，其境遂定。”

===赵元===按《唐书陈子昂传》：“赵元者，字贞固，河间人。祖掞，号通
儒，在隋与同郡刘焯俱召至京师，补黎阳长，徙居汲。
元少负志略，好论辨，来游雒阳，士争慕向。武后方称
制，惧不容其高调，宜禄尉。到职，非公事不言，弹琴莳
药，如隐者之操。卒年四十九。其友魏元忠、孟诜、宋之
问、崔璩等共谥昭夷先生。”